stanford-oval/wikipedia huggingface dataset:
משגר לוויינים וחלליות
הערות שוליים

↑  מונחים חדשים שאושרו במליאת האקדמיה, באתר האקדמיה ללשון העברית, ‏30 באפריל 2023
↑  האקדמיה ללשון: במקום מערכת שיגור לחלל או משגר, מהיום אמרו: מרקיע!, באתר סוכנות החלל הישראלית, 3 במאי 2023
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
| --- | --- |
בקרת זהויות :  NLI: 987007558161205171  GND: 4185818-9  LCCN: sh85075056 
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
מספר דמוי משוכלל

במתמטיקה, מספר דמוי משוכלל הוא מספר טבעי השווה לסכום של כל או חלק מהמחלקים שלו.
המספרים הדמוי משוכללים הראשונים הם: 6, 12, 18, 20, 24, 28, 30, 36, 40, ...
כל כפולה של מספר דמוי משוכלל היא מספר דמוי משוכלל בעצמה, וכל מספר מהצורה  2mp  עבור מספר טבעי m ומספר ראשוני p כך ש- 2m < p < 2m + 1 הוא גם דמוי משוכלל.
מספר דמוי משוכלל השווה לסכום של כל מחלקיו נקרא מספר משוכלל; מספר שופע שהוא לא מספר דמוי משוכלל נקרא מספר מוזר.
ממלכת גארה

| --- | --- |

 ממשל
 משטר:  מונרכיה
 עיר בירה:  צ'אלה
 היסטוריה
 הקמה:   
 תאריך הקמה:  1830
 פירוק:   
 סיפוח לאימפריה האתיופית:  1887
 ישות יורשת:  האימפריה האתיופית
 דמוגרפיה
 דת:  אסלאם סוני   נצרות
 
גארה הייתה אחת מהממלכות באזור גיב שבדרום מערב אתיופיה. ממלכה זו התגבשה במאה ה-19. גארה גבלה בצפונה בממלכת גאמה, במזרחה בממלכת גומה וממערבה בנהר גוג'אב שהפריד אותה מממלכת קאפה. עיר הבירה שלה הייתה העיר צ'אלה (שידועה גם בשם כירה). שטחה של ממלכת גארה חופף לחלוטין את שטחו של פלך גארה שבנפת ג'ימה שבמחוז אורומיה המודרני.
ממלכת גארה הייתה מוקפת בגבעות, אף על פי שאדמת ביצות קיימות בגבעות הצפוניות. האוכלוסייה בממלכה נכון לשנת 1800 הייתה בין 150,000 לבין 160,000 נפש. תחילת עונת השתיל בממלכה הייתה באפריל והאסיף באוגוסט, שונה במקצת מיתר ממלכות אזור גיב שבהן שותלים בפברואר ואוספים ביולי. שוני זה נובע מכך שגארה השתמשה בלוח שנה שונה. על פי הפרופסור מוחמד חסן גארה "הייתה, וגם כיום, הארץ העשירה בדבש" ולטענתו הדבש של גארה הוא הדבש הטוב ביותר באתיופיה. חסן רשם שמונה סוגים של דבש שגדלים בגארה, הטוב ביותר הוא האביצ'אה ("כהה"). חסן מסכם בדבריו "זה לא מפתיע שאזור זה סיפק למלכים דבש".
גארה הוא גם מקומו של הר יג'ארסה, שנחשב קדוש לעם האורומו. על פי אמונתם אלוהים ישב בהר זה ויחל את יום הדין.
היסטוריה

לפי בקינגהאם והאנטינגפורד, יש עדות שממלכת גארה הייתה קיימת עוד לפני הגירת האורומו הגדולה. אף על פי כן, לפי מוחמד חסן גארה הייתה הממלכה האחרונה שהוקמה באזור גיב ונוסדה על ידי גאנג'י, "מנהיג מלחמה מצליח שהמליך עצמו למלך" בסביבות 1835 אבל מת מיד אחר כך. אחריו הממלכה החדשה הוקמה על ידי אבבה באסו, שהיה שליט לא פופולרי, ובסופו של דבר הודח על ידי אחיו אבבה ראגו השני, וגורש לממלכת ג'ימה.
על פי החוקר טרימינאם, זכתה הממלכה לפריחה תחת המלך אבבה מאגאל, שאימץ את דת האסלאם, למרות זאת נתיניו עדיין היו נוצרים. לא ברור איזה מלך מאזור גיב אחראי על ההמרה של המלך. טרימינאם מייחס את שכנוע זה להתאסלמות לאבבה ג'אביר מלכה של ממלכת גאמה, מוחמד חסן לעומת זאת מייחסה לאבבה באגיבו מלכה של ממלכת לימו-אנארה, שהציע לתמוך באבבה מאגאל בקרב על המלוכה לבכך נתן למיסיונרים מוסלמים להיכנס לממלכתו. בעקבות מותו של המלך אבבה מאגאל אשתו גאנה פה הייתה הסגנית של בנם שהומלך אך למעשה הייתה המלכה בפועל, בסופו של דבר גאנה פה ובנה נהפכו לאסירים בעיר ג'ימה כאשר הדאג'אזמאץ' באשה אבאה כבש את הממלכה ב-1887.
הערות שוליים

↑  C.F. Beckingham and G.W.B. Huntingford, Some Records of Ethiopia, 1593-1646 (London: Hakluyt Society, 1954), p. lxxix. ISBN 0811503992
↑  Mohammed Hassen, The Oromo of Ethiopia: A History 1570-1860 (Trenton: Red Sea Press, 1994), p. 117. ISBN 0521380111
↑  G.W.B. Huntingford, The Galla of Ethiopia; the Kingdoms of Kafa and Janjero (London: International African Institute, 1955), p. 82
↑  Beckingham and Huntingford, Some Records, p. lxxxv.
↑  Hassen, The Oromo, p. 112
↑  Hassen, The Oromo, p. 113
↑  Hassen, The Oromo, pp. 60
↑  J. Spencer Trimingham, Islam in Ethiopia (Oxford: Geoffrey Cumberlege for the University Press, 1952), p. 202. ISBN 0714617318
מסרגה

מסרגות עשויות מבמבוק
מסרגה היא כלי המשמש לסריגה ובעזרתו ניתן ליצור סריגים. מסרגות הן מעין מוטות צרים וארוכים, בעלות קצה חד (אך קהה יותר מחוד המחט). קיימות גם מסרגות קרס (אנ'), המשמשות לסריגה במסרגה אחת (Crochet).
מטרת המסרגות כפולה – המוט הארוך משמש להחזקת העיניים הפתוחות, כדי למנוע מהן להיפרם, והקצוות המחודדים משמשים ליצירת עיניים חדשות. עין חדשה נוצרת לרוב באמצעות הכנסת הקצה המחודד דרך עין פתוחה, תפיסת לולאה מהצמר ומשיכתה דרך העין הקיימת. כך העין המקורית "נסגרת" ולא נפרמת ואפשר להוריד אותה מהמסרגה. העין החדשה תופסת את מקומה. על ידי הכנסת השיפוד מכיוונים שונים מקבלים עין בעלת צורה שונה. העיניים הבסיסיות נקראות עין ימין  הנראית כמו  טורים ושורות של V. עין שמאל נראית כמו שורה של נקודות בולטות.
גודל העין מושפע מעובי החוט ומקוטר המסרגה שבעזרתה היא נוצרה, כי הקוטר משפיע על אורך הלולאה הנמשכת דרך העין הקודמת. לכן על מסרגות גדולות ייוצרו עיניים גדולות, וכדי ליצור עיניים קטנות יש צורך במסרגות קטנות. אורך המסרגה קובע כמה עיניים היא יכולה להחזיק בבת אחת. קיימות שלוש שיטות ליצירת קוטרי המסרגות: האירופית, הבריטית והאמריקאית. בישראל נהוג לציין את גודל המסרגה על פי השיטה האירופית שמודדת את קוטר המסרגה במילימטרים.
כיוון שלא תמיד אפשר להבחין בעיניים מהו קוטר השיפוד, משמשים במד-מסרגות (Needle Gauge) - לוחיות מפלסטיק או מתכת שבהן יש חורים בכל הגדלים עם הציון ס"מ או אינץ, משחילים את המסרגה בחורים וכך אפשר לבדוק מהו קוטר המסרגה.
בספרי סריגה שונים ועל המרשתת, אפשר למצוא לוחות המרה של מידות המסרגות משיטה אחת לאחרות.
סוגים > מסרגות ישרות

סוג המסרגות המוכר והנפוץ ביותר הוא המסרגות הישרות, המכונות גם מסרגות שיפודים. מסרגה ישרה היא מוט ישר וארוך, מחודד בקצה אחד ובעל בליטה בקצה השני המונעת מהעיניים ליפול. מסרגות כאלו נמכרות ומשמשות בזוגות, ואורכן נע לרוב בין 25 ל-40 ס"מ. כיוון שהסריגים גמישים, ניתן לדחוס את העיניים על המסרגה ולסרוג פריט רחב יותר מהמסרגה. סריגת העיניים החדשות מתבצעת רק מהקצוות המחודדים.
סוגים > מסרגות גרביים

מסרגות גרביים הוא השם הנפוץ למסרגות ששני קצותיהן מחודדים, מה שמאפשר לסרוג משני צדדיהן. הן לרוב נמכרות ומשומשות בסטים בני ארבע או חמש מסרגות, ומשמשות לרוב לסריגה במעגל. הן משמשות לרוב ליצירת סריגים גליליים בקוטר קטן יחסית, כמו שרוולים, צווארונים או גרביים, ומכאן שמן. לרוב שתיים מהמסרגות משמשות לסריגה, בעוד האחרות משמשות רק להחזקת עיניים. מסרגות הגרביים הנפוצות בשוק קצרות יותר מהמסרגות הישרות, ואורכן נע לרוב בין 13 ל-20 ס"מ, אם כי קיימות כיום גם מסרגות גרביים ארוכות יותר.
סוגים > מסרגות צמות

מסרגת צמות גם היא מסרגה בעלת שני קצוות מחודדים. אלו מסרגות קצרות מאוד שנועדו להחזקת מספר עיניים מצומצם לצורך יצירת דוגמת צמה בסריג. במרבית מסרגות הצמות יש עיקול בצורת האות U, מה ששומר על העיניים מליפול בזמן השימוש במסרגות הרגילות.
סוגים > מסרגות עגולות

מסרגות עגולות מורכבות משני קצוות מחודדים, ישרים וקשיחים, המחוברים ביניהם בכבל גמיש (העשוי לרוב מניילון או תיל מצופה). ניתן להשתמש בהן ליצירת סריגים שטוחים או לסריגה במעגל. אורך הקצוות הקשים נע לרוב בין 10 ל-13 ס"מ, ועם הכבל אורך מסרגה עגולה נפוצה יכול לנוע בין 23 ל-150 ס"מ. בחלקן הקצוות והכבל מחוברים באופן קבוע, ובחלקן ניתן לנתק את הקצוות והכבל ולהרכיב מסרגה כמעט בכל אורך ועובי מחלקים בודדים. ביצירת סריג שטוח עם מסרגה עגולה, שני הקצוות משמשים כמו שתי מסרגות נפרדות, עם סיבוב הסריג בסיום כל שורה כפי שמתבצע בסריגה שטוחה בשתי מסרגות ישרות. לשימוש במסרגה עגולה יש כמה יתרונות, כמו חלוקת משקל הסריג בצורה נוחה יותר (כשהוא מונח על הכבל ועל הברכיים בזמן הסריגה, ולא נתלה על המסרגות הישרות ומונף בכל תנועה), או ביטול האפשרות לנפילת עיניים מהקצה האחורי של מסרגת גרביים והצורך להחליף בין המסרגות. מסרגות עגולות הן גם ארוכות יותר מישרות, כי השימוש בכבל ארוך וגמיש נוח ונעים בהרבה מהשימוש במסרגות קשיחות וארוכות מאוד.
בעזרת מסרגות עגולות ניתן ליצור סריגים גליליים רחבים יותר מאשר במסרגות גרביים. הן מאפשרות, למשל, סריגת גוף הסוודר והשרוולים כגליל ללא תפרים, במקום סריגת החזית והגב בנפרד ותפירתם יחד.
ראו גם

סריגה
סריגה במסרגה אחת
סריגה וקרושה בסגנון חופשי
אמנות סיבים
אמנות נלבשת
הערות שוליים

1 2  DAVINA, Knitting Needle Sizes and Conversion Chart (Free Printable), SHEEP & STITCH, ‏8/5/2019 (באנגלית)
↑  Nicola Kissane, Australian Knitting Needle Gauges, Piecework XXX no.4, Long Thread, Winter 2023, עמ' 42-45
↑  Margart Hubert, Why One-Piece Knitting, Pointers, One-Piece Knits That Fit , How to knit and Crochet One-Piece Garments, 1978, New York: Van Nostrand, 1978, עמ' 7,15, ISBN 0-442-23567-4. (באנגלית)
מסרגות ממגוון המידות והחומרים הזמין בשוק. חומרים שונים מתאימים לחוטים שונים בגלל החיכוך ביניהם.
מסרגות גרביים בגדלים ומחומרים שונים. מגיעות בסטים של ארבע, חמש או שש.
מסרגות צמות בצורות שונות.
מסרגות עגולות במגוון אורכים ומידות ומחומרים שונים, כולל פלסטיק, אלומיניום, פלדה ובדיל מצופה ניקל.
ממלכת ג'ימה

| --- | --- |

 ממשל
 משטר:  מונרכיה
 שפה נפוצה:  אורומו
 עיר בירה:  ג'ירן
 היסטוריה
 הקמה:   
 תאריך הקמה:  1790
 פירוק:   
 סיפוח לאימפריה האתיופית:  1932
 ישות יורשת:  האימפריה האתיופית
 דמוגרפיה
 דת:  אסלאם סוני
 
ג'ימה הייתה אחת מהממלכות ההיסטוריות באזור גיב שבדרום מערב אתיופיה אשר נוסדה במשך המאה ה-19. הממלכה גבלה במערבה בממלכת לימו-אנאראה, במזרחה בממלכת ג'אנג'ארו, בדרומה בנהר הגוג'אב שהפריד אותה מממלכת קאפה. ג'ימה נחשבה לממלכה החזקה ביותר מממלכות אזור גיב.
היסטוריה

מקורה של ממלכת ג'ימה לוטה בערפל, אף על פי שלפני הגירת האורומו הגדולה שהגיע לשטח זה הממלכה הייתה חלק מממלכת קאפה. לפי האגדה, מספר שבטים של האורומו (שעל פי מקורות שונים מונים בין חמישה לעשרה) הובלו לאזור על ידי מלכה הנקראת מאקהור, שנשאה ברחמה את בוקו (מזוהה עם אבבה בוקו, או האידמאן).
לבסוף שבטי האורומו לא היו מרוצים משלטונה של מלכתם והצליחו להוריד אותה משלטונה. שבטים אלו הקימו מעיין קונפדרציה שבתחילתה שלטו בני הבאדי משבט סאק (שהחליפו את שם הממלכה לג'ימה באדי), אך לקראת סוף המאה ה-19, קבוצה נוספת הדיגגו של מאנה, הצליחה לצבור כוח, וכבשה את שבט לאלו שחיי בסביבות ג'יראן, ובכך הרוויחה גישה לעיירת הסחר הירמאטה (שנקראה יותר מאוחר ג'ימה). רק במשך מלכותו של אבבה ג'יפאר הראשון הממלכה התאחדה, וג'ימה נקרא לעיתים בשם ג'ימה אבבה ג'יפאר. אותו מלך היה גם זה שאימץ את האסלאם בתור דת הממלכה.
תחת המלך אבבה גומול, ממלכת גארו נכבשה וסופחה לתוך ג'ימה. המלך גומול יישב תושבים רבים מממלכתו בגארו, והביא אנשים חשובים מגארו לחיות בג'יראן, ולמעשה איחד בין שתי ממלכות אלו.
לאחר מותו של אבבה גומול בנו אבבה ג'יפאר השני עלה לשלטון כשברקע התפשטותה של ממלכת שאווה שהגיע כבר לאזור גיב. ג'יפאר השני הקשיב לעצת אמו גומיטי והציע למלך שוואה סאהל מאריאם (ידוע יותר בשם מנליק השני) שג'ימה תעלה מיסים לשאווה בתמורה לשימור עצמאותה. ג'ימה הפכה למדינת חסות של שאווה ועזרה לה לכבוש את הממלכות השכנות את קאלו בשנת 1889 וואלאמו ב-1894 וממלכת קאפה ב-1897. כמות המס שהעלתה ג'ימה ב-1928 הגיעה ל 87,000 מטבעות כסף בנוסף למס הצבא שהגיע ל 15,000 מטבעות.
בשנת 1932 עם מותו של מלך ג'ימה אבבה ג'יפאר השני, ניצל קיסר אתיופיה היילה סלאסי את ההזדמנות וסיפח את הממלכה לאתיופיה. בעקבות רפורמת המחוזות של היילה סלאסי בשנת 1942 ג'ימה נכללה בתוך מחוז קאפה.
הערות שוליים

↑  Herbert S. Lewis, A Galla Monarchy: Jimma Abba Jifar (Madison: University of Wisconsin Press, 1965), pp. 65
↑  Lewis, Galla Monarchy, p. 41
↑  Lewis, Galla Monarchy, p. 43.
↑  Lewis, Galla Monarchy, p. 45.
↑  G.W.B. Huntingford, The Galla of Ethiopia; the Kingdoms of Kafa and Janjero (London: International African Institute, 1955), p. 61.
מיצובישי

ערך זה עוסק בקבוצת החברות מיצובישי. אם התכוונתם ליצרנית הרכבים מיצובישי, ראו .
| --- | --- |


 נתונים כלליים
 סוג:  קונצרן
 מייסדים:  יאטארו איוואסאקי
 תקופת הפעילות:  1870–הווה (כ־154 שנים)
 חברות בנות:  AGC  Nippon Yusen  ניקון  Mitsubishi UFJ Financial Group  Mitsubishi Corporation  Mitsubishi Chemical Holdings  Mitsubishi Steel  MA Aluminum  Mitsubishi Paper Mills  Mitsubishi Materials  מיצובישי אלקטריק  Kirin Holdings  מיצובישי מוטורס  מיצובישי נכסים  Mitsubishi Logistics  מיצובישי תעשיות כבדות  Mitsubishi Kakoki 
 מיקום המטה:  יפן טוקיו, יפן
 ענפי תעשייה:  בניית כלי שיט, תעשייה אווירית וחלל, תקשורת, שירותים פיננסיים ובהם בנקאות וביטוח, אלקטרוניקה, ייצור כלי רכב, בנייה, תעשייה כבדה, נפט וגז, כרייה מקרקעין, מזון ומשקאות, תעשייה כימית ופטרוכימית, ייצור פלדה, מתכות ומוצריהן, ועוד.
 מוצרים עיקריים:  mineral extraction, ביטוח, בנייה, פיתוח נדל"ן, שירותים פיננסיים, הנדסת מכונות, טלקומוניקציה, בנייה 
 הכנסות:  248.6 מיליארד דולר$‏ (2010)
 רווח תפעולי:  7,200,000,000 דולר אמריקאי 
 רווח:  7.2 מיליארד דולר$‏ (2010)
 מנכ"ל:  Takehiko Kakiuchi 
 עובדים:  כ-350,000 (2010)
  
 www.mitsubishi.com
 
קבוצת מיצובישי (ביפנית: 三菱グループ, הגייה יפנית: Mitsubishi Gurūpu) היא קבוצת חברות יפניות (קונצרן) הפועלות באופן עצמאי וחולקות את המותג "מיצובישי", סימנו המסחרי ומורשתו.
חברות הקבוצה עוסקות במגוון רחב מאוד של תחומים כגון בנייה, בניית כלי שיט, ייצור כלי רכב, ייצור כלי טיס, ייצור ושילוח לוויינים, הנדסה גרעינית, תעשייה כימית ופטרוכימית, שירותים פיננסיים ובהם בנקאות וביטוח, מקרקעין, תעשיות כבדות, נפט וגז, כרייה, ייצור פלדה, מתכות ומוצריהן, תקשורת, אלקטרוניקה, מזון ומשקאות, ועוד תחומים רבים אחרים. קבוצת מיצובישי כוללת בתוכה מאות תאגידים, חברות, חברות־בת, מוסדות וארגונים.
השם מיצובישי מורכב משני חלקים: "Mitsu" שמשמעותו "3", ו-"hishi" (שהופך ל-"bishi" בעת הדיבור) שמשמעותו ערמוני מים (שלהם צורות המזכירות מעוין) ולכן המעוינים שבאים לידי ביטוי בלוגו המפורסם של החברה. תרגום נוסף לשם הוא "שלושה יהלומים".
היסטוריה

חברת מיצובישי הוקמה לראשונה בשנת 1870, שנתיים לאחר רסטורציית מייג'י, כחברת ספנות על ידי יאטארו איוואסאקי. בשנת 1873, שונה שמה ל"מיצובישי שוקאיי". בחלוף הזמן, נעשה הגיוון בעסקיה בעיקר אל תחומים קרובים לספנות. החברה נכנסה לעסקי כריית פחם כדי להשיג את הפחם שנדרש לספינות, קנתה מספנה מהממשלה כדי לתקן את הספינות שהשתמשה בהן, ייסדה בית חרושת ויציקה לברזל ופלדה כדי לספקם למספנה, ייסדה חברת ביטוח־ימי כדי לספק את צורכי עסקי הספנות, וכן הלאה. מאוחר יותר, המשאבים הניהוליים והיכולות הטכנולוגיות שנרכשו והופעלו לצורך בניית הספינות, נוצלו כדי להרחיב את העסק אף יותר, לייצור כלי טיס וציוד. בדומה לכך, הניסיון שנרכש בעסקי הספנות שמעבר לים, הובילו את החברה להיכנס לעסקי המסחר.
החברה החלה עוסקת בכריית פחם בשנת 1881 עם רכישתו של "מכרה טאקאשימה", בעקבות כך החלה החברה לעשות שימוש בפחם שהופק לצורך תדלוק צי ספינות הקיטור הנרחב שלה. בהמשך, גיוונה החברה את עסקיה לתחומי בניית ספינות, בנקאות, ביטוח, אחסנה, ומסחר. גיוון מאוחר יותר, הביא את החברה למגזרי עסקים כגון ייצור נייר, פלדה, זכוכית, ציוד אלקטרוני, כלי טיס, נפט ונדל"ן. בעת שמיצובישי בנתה קונצרן רחב בסיס, היא שיחקה תפקיד מרכזי בתהליך המודרניזציה של התעשייה היפנית.
צי הסוחר העצום של החברה ומכלול העסקים שסביבו, נכנסו לתקופה של פעילות שונה ומגוונת מאוד שלבסוף הביאה ליצירת שלושה גופים:
בנק מיצובישי (כעת חלק מ-Mitsubishi UFJ Financial Group) נוסד בשנת 1919. לאחר מיזוגו עם "בנק טוקיו" בשנת 1996, ו-"UFG אחזקות" בשנת 2004, נהייה הבנק הגדול ביותר ביפן.
תאגיד מיצובישי, נוסד בשנת 1950, חברת המסחר הכללי הגדולה ביותר ביפן.
מיצובישי תעשיות כבדות, שכוללת את החברות התעשייתיות האלו:
מיצובישי מוטורס, יצרנית הרכבים השישית בגודלה שבסיסה ביפן.
מיצובישי איירקראפט קורפוריישן, יצרנית מטוס הנוסעים MRJ.
מיצובישי תעשייה אטומית, חברת אנרגיה גרעינית.
מיצובישי כימיקלים, חברת הכימיקלים הגדולה ביותר שבסיסה ביפן.
מיצובישי מערכות אנרגיה, חטיבת ייצור חשמל.
תאגיד ניקון, מתמחה במוצרי אופטיקה וציוד צילום.
היסטוריה > מלחמת העולם השנייה

במהלך מלחמת העולם השנייה, ייצרה מיצובישי כלי טיס תחת הנהלתו של דר' ג'ירו הוריקושי. המטוס "מיצובישי A6M זירו" היה מטוס קרב ימי עיקרי במהלך מלחמת העולם השנייה. המטוס שימש את טייסי הצי הקיסרי היפני לאורך כל תקופת המלחמה, כולל לצורך התקפות קמיקזה במהלך שלבי המלחמה האחרונים. טייסי בעלות הברית נדהמו מיכולת התמרון של המטוס והוא נחשב מאוד מוצלח בקרב, עד שבעלות הברית פיתחו טקטיקה לניצול היתרון שלהם בכוח אש ומהירות הצלילה.
במהלך תקופת המלחמה, עשתה מיצובישי שימוש בכוח אדם תחת עבודת כפייה. הפועלים כללו שבויים מבעלות הברית ואזרחים סיניים וקוריאנים. בתקופה שלאחר המלחמה, הוגשו תביעות משפטיות ודרישות פיצויים נגד תאגיד מיצובישי, בפרט על ידי עובדי הכפייה הסיניים.
מיצובישי הייתה מעורבת בסחר האופיום בסין, בתקופת המלחמה.
היסטוריה > מאז שנת 1945 ועד היום

מיצובישי השתתפה בצמיחה הכלכלית היפנית חסרת התקדים של שנות החמישים והשישים (של המאה ה-20). כך למשל, כאשר יפן חידשה ושכללה את תעשיות האנרגיה והחומרים שלה, הקימו חֲבָרוֹת מיצובישי את "מיצובישי פטרוכימיקלים", "מיצובישי תעשייה אטומית", "מיצובישי גז פחמימני מעובה", ו"מיצובישי פיתוח נפט".
הדגש המסורתי של מיצובישי על פיתוח טכנולוגי היה במיזמים חדשים בתחומים כגון פיתוח החלל, תעופה, פיתוח ימי, תקשורת נתונים, מחשוב, ומוליכים למחצה. חֲבָרוֹת מיצובישי הפכו פעילות גם בתחומי מוצרי הצריכה והשירותים.
בשנת 1970, ייסדו חברות מיצובישי את "קרן מיצובישי" כדי לציין את יובל המאה של ייסוּד חברת מיצובישי הראשונה.
ביתני מיצובישי היו נקודות השיא של התערוכות ביפן בין שנות ה-70 ל-80, מאז תערוכת EXPO'70 באוסקה.
בשנת 1991 שילבה מיצובישי בתוכניתה העסקית זיוף שיטתי של נתוני צריכת דלק.
כל אחת מחברות הקבוצה מחזיקה קרן צדקה משלה.
החל משנת 2007, "תאגיד מיצובישי" (Mitsubishi Corporation) שהוא אחד משלושת גופי העל המרכיבים את קבוצת מיצובישי, הוא חברת הסחר הכללי הגדולה ביותר ביפן, עם מעל 200 בסיסי פעילות בכ- 80 מדינות ברחבי העולם. יחד עם 500 חברות הקבוצה שלה, מעסיקה החברה כוח עבודה רב לאומי של כ-54,000 אנשים.
חברות הקבוצה > חברות הליבה

תאגיד אסאהי זכוכית - .Asahi Glass Co
אסטרו אחזקות - Astro Holdings Sdn Bhd
בנק טוקיו-מיצובישי - The Bank of Tokyo-Mitsubishi UFJ
תאגיד מבשלת קירין - .Kirin Brewery Co., Ltd
חברת ביטוח חיים מייג'י יסודה - Meiji Yasuda Life Insurance Company
תאגיד מיצובישי - Mitsubishi Corporation
תאגיד מיצובישי כלי טיס - Mitsubishi Aircraft Corporation
תאגיד מיצובישי אלקטריק - Mitsubishi Electric Corporation
תאגיד מיצובישי נכסים - .Mitsubishi Estate Co
מיצובישי תעשיות כבדות - .Mitsubishi Heavy Industries, Ltd
תאגיד חומרים מיצובישי - Mitsubishi Materials Corporation
תאגיד לוגיסטיקה מיצובישי - Mitsubishi Logistics Corporation
מיצובישי מוטורס - Mitsubishi Motors
מיצובישי טחנות נייר - .Mitsubishi Paper Mills, Ltd
מיצובישי פלסטיקה - .Mitsubishi Plastics, Inc
תאגיד מיצובישי רָאיוֹן (כימיה) - .Mitsubishi Rayon Co., Ltd
מכון מחקר מיצובישי - .Mitsubishi Research Institute, Inc
תאגיד מיצובישי שינדו - .Mitsubishi Shindoh Co., Ltd
תאגיד מיצובישי ייצור פלדה - .Mitsubishi Steel Mfg. Co., Ltd
.MSSC Inc
תאגיד מיצובישי קרנות נאמנות ובנקאות - Mitsubishi UFJ Trust and Banking Corporation
מיצובישי UFJ ביטחונות - Mitsubishi UFJ Securities
תאגיד ניקון - Nikon Corporation
תאגיד נפט ניפון - Nippon Oil Corporation
ניפון יוסן קאבושיקי קאישה (תובלה ימית) - NYK Line - Nippon Yusen Kabushiki Kaisha
תאגיד בנייה P.S. מיצובישי - .P.S. Mitsubishi Construction Co., Ltd
תאגיד ביטוח שריפות טוקיו מרין & נישידו - .Tokio Marine & Nichido Fire Insurance Co., Ltd
חברות הקבוצה > חברות וארגונים קשורים

מוזיאון אטאמי יו'וואדו - Atami Yowado
תאגיד צ'יטוסה קוסאן - .Chitose Kosan Co., Ltd
קרן דיאה למחקר הזדקנות חברות אדם - The Dia Foundation for Research on Ageing Societies
מועדון משפחת היהלום - Diamond Family Club
קאיטוקאקו - Kaitokaku
קואי'וואי נובוקו קאישה - .Koiwai Noboku Kaisha, Ltd
תאגיד LEOC יפן (קייטרינג) - .LEOC JAPAN Co., Ltd
תאגיד מרונוצ'י יורוזו - .Marunouchi Yorozu Corp
תאגיד מאי'וואה (מסחר) - .Meiwa Co
אגודת מחקר מיצובישי C&C‏ - Mitsubishi C&C Research Association
מועדון מיצובישי - Mitsubishi Club
ועדת סימן מסחרי ושם תאגידיים של מיצובישי - Mitsubishi Corporate Name and Trademark Committee
מוסד המחקר הכלכלי של מיצובישי - Mitsubishi Economic Research Institute
מיצובישי אוטומציה חשמלית - (Mitsubishi Electric Automation (MEAU
קרן מיצובישי (למענקים למחקר אקדמי) - Mitsubishi Foundation
מיצובישי קיניוקאי - Mitsubishi Kinyokai
מיצובישי אגודה לשיווק - Mitsubishi Marketing Association
מיצובישי מוטורס צפון אמריקה - Mitsubishi Motors North America
תאגיד עפרון מיצובישי - .Mitsubishi Pencil Co., Ltd
ועדת מיצובישי לענייני ציבור - Mitsubishi Public Affairs Committee
קרן מיצובישי יו'וואקאי - The Mitsubishi Yowakai Foundation
תאגיד MT שירות ביטוחי - .MT Insurance Service Co., Ltd
ניפון TCS מרכז פתרונות - .Nippon TCS Solution Center Ltd
מוזיאון לאומנות סייקאדו בונקו - Seikadō Bunko Art Museum
קאנטרי קלאב שונאן - Shonan Country Club
תאגיד סוצו - Sotsu Corporation
טויו בונקו (ספרייה ומכון מחקר) - Toyo Bunko
אוניברסיטת סייקיי - Seikei University
ביקורת

בדצמבר 2017 במסגרת סכסוך עבודה בין החברה לבין עובדיה המאוגדים באיגוד המקצועי TEAM איגוד המקצועי TEAM המסונף לאיגוד המקצועי הבינלאומי אינדסטריאול, נקטה החברה 'השבתת מגן' ומנעה מ-1800 עובדיה כניסה למפעל, ופיטרה 26 עובדים חברי ועד ופעילי האיגוד. לאחר חודשיים נחתם הסכם בין החברה לאיגוד המקצועי, אולם לאחר מכן התנתה החברה את חזרת חלק מהעובדים למפעל בכך שיעברו מחנה אימונים דמוי-צבא על מנת ש'ילמדו סדר ומשמעת' וכן חייבה אותם להתנצל בפניה בפומבי בחשבונותיהם ברשתות החברתיות. כמו כן דרשה החברה מהעובדים לחזור לעבודה תחת חוזה אישי, ולא קיבוצי, תוך שהם מתחייבים כי לא יהיו עוד חברים בארגון עובדים. על התנהלות זו של החברה נמתחה ביקורת בין לאומית מצד איגודים מקצועיים, ואף נפתח קמפיין אינטרנטי שקרא לה לסגת ממדיניותה זו.
הערות שוליים

↑  סמל מיצובישי - אתר הקבוצה
↑  Odagiri, Hiroyuki (1996). Technology and Industrial Development in Japan. Oxford University Press. p. 76. ISBN 0-19-828802-6.
↑  ZNet | Japan | Mitsubishi, Historical Revisionism and Japanese Corporate Resistance to Chinese Forced Labor Redress
↑  Hastings, Max (2007). Retribution. New York: Vintage. p. 413. ISBN 978-0-307-27536-3.
↑   מיצובישי מודה: מזייפים את נתוני הדלק מאז 1991; המניה צנחה, באתר TheMarker‏, 26 באפריל 2016
↑  יעל אלנתן, ‏השותפה הרשמית לאולימפיאדת טוקיו 2020 מתעללת בעובדים בתאילנד, באתר דבר העובדים בארץ ישראל, 21 בנובמבר 2018
| --- | --- |
בקרת זהויות :  NDL: 00635385 
יאטארו איוואסאקי, המייסד של מיצובישי
ממלכת ג'אנג'ארו

| --- | --- |

 ממשל
 משטר:  מונרכיה
 עיר בירה:  פופה
 היסטוריה
 הקמה:   
 תאריך הקמה:  המאה ה-15
 פירוק:   
 סיפוח לאימפריה האתיופית:  1894
 ישות יורשת:  האימפריה האתיופית
 דמוגרפיה
 דת:  נצרות
 
ג'אנג'ארו (ידועה גם בשם יאמה) הייתה ממלכה קטנטנה בדרום אתיופיה. הייתה ממוקמת בין נהר האומו ובין נהר הגילגאל גיב, ממערבה גבלה בממלכת ג'ימה ובדרומה בממלכת גארו. שלושה הרים גבוהים ממוקמים בממלכה זו הר בור אמה, הר אזולו והר טובה, ובכך אפשר לזהות את מיקומה של הממלכה הקדומה.
אף על פי שהייתה אחת מהממלכות של הסידמאים, עד כיבושה על ידי אתיופיה ב-1894 לא הייתה ידועה והייתה מבודדת משכנייה. האירופאים הראשונים הגיעו לממלכה זו רק בשנת 1614 רק אחרי 1850 האזור היה ידוע יותר לזרים מחוץ לממלכה. כמה מהאנשים אשר ביקרו את הממלכה מתארים את תושבייה במילים "המהגים שלהם כלכך ברברים ומוזרים ביותר".
היסטוריה

ג'אנג'ארו מוזכרת לראשונה בשיר ניצחון של הקיסר יסחק הראשון. המלכים הראשונים של ג'אנג'ארו היו שייכים לשושלת האלמאם גאמה, שגורשו על ידי שבט מווה, שעל פי המסורת הגיעו מהצפון.
ב-1844 לוחמים של ממלכת ג'ימה הביסו את צבא ג'אנג'ארו, והמלך של ג'אנג'ארו נלקח כאסיר. הוא זכה לחופש רק ב-1847 והמשיך את מאבקו כנגד שכינו.
ממלכת ג'ימה כבשה חלק מג'אנג'ארו ב-1880. ויתר המלכות סופחה לממלכת שאווה על ידי סאהל מאריאם בשנת 1894 ומלכה האחרון בתור ממלכה עצמאית, אבבה באגיבו, ברח לגאראגה, אבל לבסוף נכנע לקיסר מנליק השני. בנו אבבה צ'אבסה התנצר, ואימץ את השם גאברה מאדהאן, ושירת את אתיופי שהחזיק באחוזה פיאודלית.
בעקבות הארגון המנהלי החדש שיזם הקיסר היילה סלאסי בשנת 1942 הממלכה נעשתה חלק ממחוז קאפה. האימוץ של החוקה החדשה בשנת 1995 ג'אנג'ארו נעשתה חלק ממחוז מדינת האומות, הלאומים ועמי הדרום, כיום שטח הממלכה חופך את שטחו של הפלך המיוחד יאם.
הערות שוליים

↑  G.W.B. Huntingford, The Galla of Ethiopia; the Kingdoms of Kafa and Janjero (London: International African Institute, 1955), p. 137.
↑  Mordechai Abir, The era of the princes: the challenge of Islam and the re-unification of the Christian empire, 1769-1855. (London: Longmans, 1968), p. 91.